A Juzgado de lo Social no 1 de Cuenca (Spanyolország) által 2016. május 13-án benyújtott előzetes döntéshozatal iránti kérelem – Carlos Enrique Ruiz Conejero kontra Ferroser Servicios Auxiliares S.A. és Ministerio Fiscal
(C-270/16. sz. ügy)
Az eljárás nyelve: spanyol
A kérdést előterjesztő bíróság
Juzgado de lo Social no 1 de Cuenca
Az alapeljárás felei
Felperes: Carlos Enrique Ruiz Conejero
Alperesek: Ferroser Servicios Auxiliares S.A. és Ministerio Fiscal
Az előzetes döntéshozatalra előterjesztett kérdés
A 2000/78 irányelvvel1 ellentétes-e a nemzeti jog azon előírásának alkalmazása, amelynek értelmében a munkáltató objektív okok alapján elbocsáthatja a munkavállalót, bár igazolt, de rendszeresen ismétlődő olyan távollétek miatt, amelyek két egymást követő hónapban elérik a munkanapok számának 20%-át, feltéve, ha az utolsó tizenkét hónapban az összes távollét eléri a munkanapok számának 5%-át vagy egy tizenkét hónapos időszakon belül nem egybefüggő négy hónap alatt a 25%-át, abban az esetben, ha a munkavállalót az irányelv értelmében véve fogyatékosnak kell tekinteni, amennyiben munkaképtelenségét a fogyatékosság okozza?
____________
1 A foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló, 2000. november 27-i 2000/78/EK tanácsi irányelv (HL L 303., 16. o.; magyar nyelvű különkiadás 5. fejezet, 4. kötet, 79. o.)